text: Anholdt for forsøg på menneskesmugling
  18 maj 2015 kl. 15.57
  En hollænder er sigtet for at smugle tre afrikanske mænd ind i Danmark.
  Det var i en kontrol på motorvejen, den 46-årige mand fra Holland blev stoppet. I bilen havde han tre somaliske mænd, som han nu sigtes for at ville have smuglet ulovligt ind i Danmark.
  Han bliver tirsdag fremstillet i grundlovsforhør ved Retten i Sønderborg.
  